[ca] El dolor lumbar crònic i la depressió són condicions prevalents i incapacitants amb costos elevats per al sistema de salut pública i la societat. La comorbiditat entre aquestes condicions de salut és superior al 60% i implica una disminució significativa en la qualitat de vida de les persones afectades. A més, hi ha evidència que els pacients amb aquesta comorbiditat són més resistents als efectes de les intervencions i menys adherents als tractaments farmacològics i no farmacològics. En els darrers anys, identificar intervencions psicològiques eficaces i eficients per al maneig del dolor crònic i la depressió ha suposat un gran desafiament per a clínics, investigadors i actors de la governança sanitària. En aquest escenari, assaigs clínics recents han aportat evidència sobre el potencial terapèutic de les teràpies psicològiques de tercera generació basades en l'acceptació i l'activació conductual per al tractament del dolor crònic i de les alteracions emocionals. En aquesta tesi doctoral es van revisar sistemàticament les evidències disponibles sobre l'eficàcia de les teràpies cognitivoconductuals en població amb dolor crònic i malestar psicològic. Tot seguit, es va realitzar una avaluació clínica i econòmica de la Teràpia d'Acceptació i Compromís (ACT) i de la Teràpia d'Activació Conductual per a la Depressió (TACD) en comparació del tractament habitual en pacients amb dolor lumbar crònic i símptomes de depressió comòrbids clínicament rellevants. A més, a l'avaluació clínica es van explorar les experiències relatades per un grup de pacients que van participar en aquestes 2 teràpies psicològiques. Fins on se sap, aquest és el primer compendi d'estudis -compost per 5 articles- a fer una avaluació clínica i econòmica d'un format grupal de 2 teràpies psicològiques de tercera generació (ACT i TACD) administrades mitjançant videoconferència en població amb aquesta comorbiditat.

[en] Chronic low back pain and depression are prevalent and disabling conditions with high costs for the public health system and society. The comorbidity between these health conditions is higher than 60% and implies a significant decrease in the quality of life of the affected people. In addition, there is evidence that patients with this comorbidity are more resistant to the effects of interventions and less adherent to pharmacological and non-pharmacological treatments. In recent years, identifying effective and cost-effective psychological interventions for the management of chronic pain and depression has been a major challenge for clinicians, researchers, and health governance stakeholders. In this scenario, recent clinical trials have provided evidence for the therapeutic potential of third-generation psychological therapies based on acceptance and behavioral activation for the treatment of chronic pain and emotional disturbances. This doctoral dissertation systematically reviewed the available evidence on the efficacy of cognitive-behavioral therapies in the population with chronic pain and psychological distress. A clinical and economic evaluation of Acceptance and Commitment Therapy (ACT) and Behavioral Activation Therapy for Depression (BATD) compared to treatment as usual in patients with chronic low back pain and clinically relevant comorbid depressive symptoms was then performed. In addition, the clinical evaluation explored the experiences reported by a group of patients who participated in these 2 psychological therapies. As far as it is known, this is the first compendium of studies -composed of 5 articles- to perform a clinical and economic evaluation of a group format of 2 third-generation psychological therapies (ACT and BATD) administered via videoconferencing in a population with this comorbidity.